Yasmina tekcem γer uγerbaz teγra ama d anda teṣṣaweḍ tuγal teḥbes-d acku zik ulac allalen n usiweḍ, d anecta i tt-yeğğan teffeγ-d asmi i d-tewwi akayad n uswir wis 6 deg uγerbaz amenzu. Tekemmel tudert-is gar εmum-is d setti-s, telmed aṭas n lecγal n uxxam γer jida-s ; txeddem tibḥirin, tleqqeḍ azemmur, txeddem akk akal-nsen, xas akken mazal-itt meẓẓiyet. ɛedmen-as temẓi-is mi i tt-fekkan tezwej di leεmer-is ḥala 15 n yseggasen, tekcem di twaγit imi zwaj-is ur yerbiḥ ara, tebra-d asmi tesεa 17 n yiseggasen, terna tewwi-d yid-s sin n yigerdan tenneεtab fell-asen am tlawin n leqbayel merra yettneεtaben γef dderya-nsent.